title: Regulamentul de punere în aplicare (UE) 2021/909 al Comisiei din 31 mai 2021 privind clasificarea anumitor mărfuri în Nomenclatura combinată

text:
                  7.6.2021

                  RO

                  Jurnalul Oficial al Uniunii Europene

                  L 199/1

         REGULAMENTUL DE PUNERE ÎN APLICARE (UE) 2021/909 AL COMISIEI
         din 31 mai 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat anterior.

                     (4)

                     Este necesar să se prevadă posibilitatea invocării în continuare de către titular, în conformitate cu articolul 34 alineatul (9) din Regulamentul (UE) nr. 952/2013, pentru o anumită perioadă de timp, a informațiilor tarifare obligatorii care au fost furnizate în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat anterior.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 mai 2021.

                  Pentru Comisie,

                  Pentru Președinte,

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Cod NC)

                        Motive

                        1

                        2

                        3

                        Articol flexibil (denumit bagheta din spumă) confecționat din poroplast (spumă de plastic), în formă de tub gol cu o lungime de aproximativ 1 m și un diametru de aproximativ 8 cm. Articolul plutește pe apă și este prezentat pentru a fi utilizat ca echipament ajutător de plutire, care este conform cu un standard european privind echipamentele ajutătoare de plutire pentru învățarea înotului (EN 13138-2:2014). Articolul este, de asemenea, absorbant de șocuri și izolant termic.
                        A se vedea imaginile  (*1).

                        3926 90 97

                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 3926 , 3926 90  și 3926 90 97 .
                        Clasificarea la poziția 9506  ca articole și echipament pentru cultură fizică, gimnastică, atletism, alte sporturi sau pentru jocuri în aer liber este exclusă, deoarece, dată fiind forma sa simplă și comună, articolul nu poate fi identificat ca articol conceput pentru cultură fizică sau sport de la poziția 9506 , deși, având în vedere capacitățile sale de plutire, articolul respectă standardul pentru echipamentele ajutătoare de plutire pentru învățarea înotului. În plus, dată fiind forma sa simplă și materialul său comun, articolul ar putea fi utilizat în diverse scopuri (de exemplu, ca produse de protecție care absorb șocurile și care sunt înfășurate în jurul stâlpilor, ca produse de izolare termică care sunt înfășurate în jurul țevilor, ca produse pentru divertismentul copiilor).
                        De asemenea, clasificarea la poziția 9503  ca alte jucării este exclusă, deoarece articolul nu poate fi identificat în mod clar ca articol pentru divertismentul copiilor sau al adulților, având în vedere designul său.
                        În consecință, articolul trebuie clasificat în funcție de materialul său component (materiale plastice).
                        Prin urmare, articolul trebuie clasificat la codul NC 3926 90 97 , alte articole din materiale plastice.

               (*1)  Imaginile au un caracter pur informativ.


title: Regulamentul de punere în aplicare (UE) 2021/910 al Comisiei din 31 mai 2021 privind clasificarea anumitor mărfuri în Nomenclatura combinată

text:
                  7.6.2021

                  RO

                  Jurnalul Oficial al Uniunii Europene

                  L 199/4

         REGULAMENTUL DE PUNERE ÎN APLICARE (UE) 2021/910 AL COMISIEI
         din 31 mai 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 mai 2021.

                  Pentru Comisie

                  Pentru Președinte,

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Baghete metaloceramice cu secțiune transversală rotundă uniformă. Articolele de diferite lungimi și diametre pot fi solide sau pot fi perforate și pot avea canale de răcire, cu capete boante. Unele dintre articole este posibil să fi fost și șanfrenate.
                        Articolele sunt fabricate din metaloceramice, și anume din carbură metalică sinterizată pe bază de carbură de wolfram cu cobalt ca liant.
                        Pe baza gradului lor scăzut de prelucrare, a formei și a conturului lor simplu, articolele pot fi utilizate pentru o gamă largă de întrebuințări, de exemplu, ca elemente de întărire. Dacă sunt prelucrate mai mult, articolele pot fi utilizate pentru unelte și ca unelte.

                        8113 00 90

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 4 la secțiunea XV, precum și pe baza textului de la codurile NC 8113 00  și 8113 00 90 .
                        Este exclusă clasificarea la codul NC 8209 00 80  ca baghete și articole similare pentru unelte, nemontate, din metaloceramice, deoarece articolele pot fi utilizate pentru unelte și ca unelte numai dacă sunt prelucrate ulterior și sunt, de asemenea, adecvate pentru alte utilizări.
                        Articolele se încadrează la poziția 8113 , care cuprinde metaloceramicele, sub formă brută sau sub formă de articole care nu sunt specificate în altă parte în Nomenclatura combinată (a se vedea, de asemenea, Notele explicative la Sistemul armonizat aferente poziției 8113 , al șaselea paragraf).
                        Prin urmare, articolele trebuie clasificate la codul NC 8113 00 90  ca metaloceramice și alte articole din aceste materiale.


title: Regulamentul de punere în aplicare (UE) 2021/911 al Comisiei din 31 mai 2021 privind clasificarea anumitor mărfuri în Nomenclatura combinată

text:
                  7.6.2021

                  RO

                  Jurnalul Oficial al Uniunii Europene

                  L 199/7

         REGULAMENTUL DE PUNERE ÎN APLICARE (UE) 2021/911 AL COMISIEI
         din 31 mai 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.

                     (4)

                     Este necesar să se prevadă posibilitatea invocării în continuare de către titular, în conformitate cu articolul 34 alineatul (9) din Regulamentul (UE) nr. 952/2013, pentru o anumită perioadă de timp, a informațiilor tarifare obligatorii care au fost furnizate în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 mai 2021.

                  Pentru Comisie

                  Pentru Președinte,

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Codul NC)

                        Motive

                        (1)

                        (2)

                        (3)

                        Suport rulant pentru mutare mobilier care constă din:

                                    —

                                    bază din lemn (panou fibrolemnos cu colțuri și margini rotunjite);

                                    —

                                    dischete antiderapante din plastic pe partea superioară a panoului;

                                    —

                                    role din plastic;

                                    —

                                    suporturi metalice pentru montarea rolelor de plastic pe partea inferioară a panourilor.

                              Articolul are un orificiu-mâner pentru a putea fi ținut sau transportat, de exemplu, în mână sau pentru a fi suspendat pe un perete.
                        Articolul este conceput pentru a fi utilizat la transportul diferitelor obiecte, în special al mobilierului și al oricăror alte obiecte grele.
                        (A se vedea imaginea)  (*1)

                        4421 99 10

                        Clasificarea se stabilește pe baza regulilor generale 1, 3(b) și 6 de interpretare a Nomenclaturii combinate, a notei 3 la capitolul 44 și a textului de la codurile NC 4421 , 4421 99  și 4421 99 10 .
                        Clasificarea la codul NC 8716 80 00  drept alte vehicule, nepropulsate mecanic, este exclusă, deoarece caracteristicile și proprietățile obiective ale articolului nu corespund pe deplin condițiilor de la poziția 8716  și de la codul NC 8716 80 00 .
                        Având în vedere caracteristicile și proprietățile sale obiective, printre care un orificiu-mâner care nu este folosit pentru împingerea articolului cu piciorul sau cu mâna, precum și designul său pentru transportul prin împingere al obiectelor grele, cum ar fi mobilierul, articolul nu este conceput pentru a fi tractat de alte vehicule, pentru a fi împins sau tras manual, pentru a fi împins cu piciorul sau pentru a fi tras de animale (a se vedea, de asemenea, Notele explicative la Sistemul armonizat aferente poziției 8716 , al doilea paragraf).
                        Articolul nu poate fi considerat un vehicul deoarece nu are anumite caracteristici și proprietăți ale unui vehicul cu propulsie manuală sau de picior de la poziția 8716 , deoarece nu este o căruță, o remorcă, o roabă sau un cărucior sau nu conține o parte specifică a unui vehicul, cum ar fi șasiul.
                        În consecință, articolul trebuie clasificat în funcție de materialul său constitutiv.
                        Articolul este un produs compus din diferite materiale (lemn, plastic și metal). Componenta care îi conferă articolului caracterul său esențial este lemnul, deoarece baza din lemn constituie partea principală a produsului compus și deoarece baza din lemn este cea mai importantă pentru utilizarea prevăzută a articolului.
                        Prin urmare, articolul trebuie clasificat la codul NC 4421 99 10  ca alte articole din materiale fibrolemnoase.

               (*1)  Imaginea are caracter pur informativ.


title: Regulamentul de punere în aplicare (UE) 2021/912 al Comisiei din 4 iunie 2021 de autorizare a modificărilor specificațiilor alimentului nou lacto-N-neotetraoză (sursă microbiană) și de modificare a Regulamentului de punere în aplicare (UE) 2017/2470 (Text cu relevanță pentru SEE)

text:
                  7.6.2021

                  RO

                  Jurnalul Oficial al Uniunii Europene

                  L 199/10

         REGULAMENTUL DE PUNERE ÎN APLICARE (UE) 2021/912 AL COMISIEI
         din 4 iunie 2021
         de autorizare a modificărilor specificațiilor alimentului nou lacto-N-neotetraoză (sursă microbiană) și de modificare a Regulamentului de punere în aplicare (UE) 2017/2470
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) prin care a fost stabilită lista Uniunii conținând alimentele noi autorizate.

                     (3)

                     În temeiul articolului 12 din Regulamentul (UE) 2015/2283, Comisia trebuie să prezinte un proiect de act de punere în aplicare de autorizare a introducerii pe piața Uniunii a unui aliment nou și de actualizare a listei Uniunii.

                     (4)

                     Decizia de punere în aplicare (UE) 2016/375 a Comisiei (3) a autorizat, în conformitate cu Regulamentul (CE) nr. 258/97 al Parlamentului European și al Consiliului (4), introducerea pe piață a lacto-N-neotetraozei sintetizate chimic ca ingredient alimentar nou.

                     (5)

                     În temeiul articolului 5 din Regulamentul (CE) nr. 258/97, la 1 septembrie 2016, societatea Glycom A/S a informat Comisia cu privire la intenția sa de a introduce pe piață lacto-N-neotetraoza din sursă microbiană produsă cu Escherichia coli tulpina K-12 ca ingredient alimentar nou.

                     (6)

                     În notificarea adresată Comisiei, Glycom A/S a prezentat, de asemenea, un raport emis de autoritatea competentă din Irlanda în temeiul articolului 3 alineatul (4) din Regulamentul (CE) nr. 258/97, care, pe baza dovezilor științifice prezentate de societatea respectivă, a concluzionat că lacto-N-neotetraoza produsă cu Escherichia coli tulpina K-12 este substanțial echivalentă cu lacto-N-neotetraoza sintetică autorizată prin Decizia de punere în aplicare (UE) 2016/375. Prin urmare, lacto-N-neotetraoza din sursă microbiană a fost inclusă pe lista cu alimente noi a Uniunii.

                     (7)

                     La 23 iunie 2019, societatea Chr. Hansen A/S (denumită în continuare „solicitantul”) a prezentat Comisiei, în conformitate cu articolul 10 alineatul (1) din Regulamentul (UE) 2015/2283, o cerere de autorizare a lacto-N-neotetraozei (sursă microbiană) produsă prin activitatea combinată a tulpinilor derivate PS-LNnT-JBT și DS-LNnT-JBT de Escherichia coli tulpina BL21(DE3) ca aliment nou în aceleași condiții de utilizare ca și cele autorizate în prezent pentru lacto-N-neotetraoza din sursă sintetică și microbiană. Solicitantul a solicitat o actualizare a listei Uniunii în ceea ce privește noua sursă a alimentului nou respectiv.

                     (8)

                     În plus, solicitantul a propus actualizarea unora dintre specificațiile lacto-N-neotetraozei (sursă microbiană) produse de această sursă nouă, deoarece acestea diferă de specificațiile lacto-N-neotetraozei din sursă microbiană autorizate produse cu Escherichia coli tulpina K-12, în măsura în care acestea se referă la o creștere a nivelurilor de cenușă de la ≤ 0,4 % la ≤ 1,0 %; un nivel mai ridicat de prezență a drojdiilor și mucegaiurilor din unitățile formatoare de colonii actuale ≤ 10 („CFU”)/g de aliment nou pentru fiecare tip de microorganism la ≤ 50 CFU/g pentru combinația dintre cele două și absența metanolului (de la nivelul actual ≤ 100 mg/kg) și a izomerului de lacto-N-neotetraoză fructoză (de la nivelul actual ≤ 1,0 %).

                     (9)

                     La 17 ianuarie 2020, Comisia a solicitat Autorității Europene pentru Siguranța Alimentară (denumită în continuare „autoritatea”) să efectueze o evaluare a lacto-N-neotetraozei produse prin activitatea combinată a tulpinilor derivate PS-LNnT-JBT și DS-LNnT-JBT de Escherichia coli tulpina BL21(DE3), în conformitate cu cerințele articolului 11 din Regulamentul (UE) 2015/2283.

                     (10)

                     La 22 octombrie 2020, autoritatea a adoptat avizul său științific „Safety of lacto-N-neotetraose (LNnT) produced by derivative strains of E. coli BL21 as a novel food pursuant to Regulation (EU) 2015/2283” [„Siguranța lacto-N-neotetraozei (LNnT) produse de tulpini derivate de E. coli BL21 ca aliment nou în conformitate cu Regulamentul (UE) 2015/2283”] (5).

                     (11)

                     În avizul său științific, autoritatea a concluzionat că lacto-N-neotetraoza (LNnT) produsă prin activitatea combinată a tulpinilor derivate PS-LNnT-JBT și DS-LNnT-JBT de Escherichia coli tulpina BL21(DE3) ca aliment nou în temeiul Regulamentului (UE) 2015/2283 este sigură pentru condițiile de utilizare autorizate în prezent. Prin urmare, avizul științific respectiv oferă suficiente motive pentru a se stabili că lacto-N-neotetraoza (LNnT) produsă prin activitatea combinată a tulpinilor derivate PS-LNnT-JBT și DS-LNnT-JBT de Escherichia coli tulpina BL21(DE3), este în conformitate cu cerințele articolului 12 alineatul (1) din Regulamentul (UE) 2015/2283.

                     (12)

                     Prin urmare, este oportun să se modifice specificațiile lacto-N-neotetraozei produse din sursă microbiană pentru a include tulpinile derivate PS-LNnT-JBT și DS-LNnT-JBT de Escherichia coli tulpina BL21(DE3) ca sursă a alimentului nou, în plus față de Escherichia coli tulpina K12 autorizată și să se modifice nivelurile propuse de prezență a cenușii, a mucegaiurilor și a drojdiilor.

                     (13)

                     Prin urmare, anexa la Regulamentul (UE) 2017/2470 trebuie modificată în consecință.

                     (14)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Rubrica referitoare la lacto-N-neotetraoză (sursă microbiană) din lista cu alimente noi autorizate a Uniunii, astfel cum este prevăzută la articolul 6 din Regulamentul (UE) 2015/2283, se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 iunie 2021.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Decizia de punere în aplicare (UE) 2016/375 a Comisiei din 11 martie 2016 de autorizare a introducerii pe piață a lacto-N-neotetraozei ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 70, 16.3.2016, p. 22).

            (4)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (5)  EFSA Journal 2020;18(11):6305.

            ANEXĂ
            În tabelul 2 (Specificații) din anexa la Regulamentul de punere în aplicare (UE) 2017/2470, rubrica referitoare la „Lacto-N-neotetraoză (sursă microbiană)” se înlocuiește cu următorul text:

                           „Lacto-N-neotetraoză

                              (sursă microbiană)

                              Definiție:

                           Denumire chimică: β-D-galactopiranozil-(1→4)-2-acetamido-2-deoxi-β-D-glucopiranozil-(1→3)-β-D-galactopiranozil-(1→4)-D-glucopiranoză
                           Formula chimică: C26H45NO21

                           Nr. CAS: 13007-32-4
                           Masa moleculară: 707,63 g/mol

                              Sursă:

                                       —

                                       Tulpină modificată genetic de Escherichia coli K-12,

                                       —

                                       O combinație a tulpinilor modificate genetic PS-LNnT-JBT și DS-LNnT-JBT de Escherichia coli BL21(DE3)

                              Descriere:

                           Lacto-N-neotetraoza este o pulbere albă spre albicioasă, obținută printr-un proces microbian.

                              Puritate:

                           Analiză (fără apă): ≥ 80 %
                           D-lactoză: ≤ 10,0 %
                           Lacto-N-trioză II: ≤ 3,0 %

                              para-Lacto-N-neohexaoză: ≤ 5,0 %
                           Izomer de lacto-N-neotetraoză fructoză: ≤ 1,0 %
                           Suma zaharidelor (lacto-N-neotetraoza, D-lactoza, lacto-N-trioza II, para-lacto-N-neohexaoza, izomerul de lacto-N-neotetraoză fructoză): ≥ 92 % (% g/g substanță uscată)
                           pH (20 °C, soluție 5 %): 4,0-7,0
                           Apă: ≤ 9,0 %
                           Cenușă, sulfată: ≤ 1,0 %
                           Solvenți reziduali (metanol): ≤ 100 mg/kg
                           Proteine reziduale: ≤ 0,01 %

                              Criterii microbiologice:

                           Număr total de bacterii mezofile aerobe: ≤ 500 CFU/g
                           Drojdii și mucegaiuri: ≤ 50 CFU/g
                           Endotoxine reziduale: ≤ 10 UE/mg
                           CFU: unități formatoare de colonii; UE Unități de endotoxine”


title: Regulamentul de punere în aplicare (UE) 2019/1374 al Comisiei din 26 august 2019 de redeschidere a anchetei ca urmare a hotărârii din 3 iulie 2019, în cauza C-644/17, Eurobolt, în ceea ce privește Regulamentul de punere în aplicare (UE) nr. 723/2011 al Consiliului din 18 iulie 2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia

text:
                  27.8.2019

                  RO

                  Jurnalul Oficial al Uniunii Europene

                  L 223/1

         REGULAMENTUL DE PUNERE ÎN APLICARE (UE) 2019/1374 AL COMISIEI
         din 26 august 2019
         de redeschidere a anchetei ca urmare a hotărârii din 3 iulie 2019, în cauza C-644/17, Eurobolt, în ceea ce privește Regulamentul de punere în aplicare (UE) nr. 723/2011 al Consiliului din 18 iulie 2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia
         COMISIA EUROPEANĂ,
         având în vedere Tratatul privind funcționarea Uniunii Europene, în special articolul 266,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 14,
         întrucât:
         1.   PROCEDURĂ

                     (1)

                     La 9 noiembrie 2007, Comisia a inițiat o procedură antidumping privind importurile de anumite elemente de fixare din fier sau oțel originare din Republica Populară Chineză (2) în temeiul articolului 5 din Regulamentul (CE) nr. 384/96 al Consiliului (3) (denumit în continuare „regulamentul de bază”).

                     (2)

                     La 31 ianuarie 2009, prin Regulamentul (CE) 91/2009 (4), Consiliul a instituit o taxă antidumping definitivă la importurile de anumite elemente de fixare din fier sau oțel originare din Republica Populară Chineză (denumită în continuare „RPC”).

                     (3)

                     În urma instituirii taxei antidumping definitive, Comisia a primit elemente de probă care indică faptul că aceste măsuri erau eludate prin transbordarea via Malaysia.

                     (4)

                     Din acest motiv, la 28 noiembrie 2010, Comisia a deschis, prin Regulamentul (UE) 966/2010, o anchetă privind o eventuală circumvenție a măsurilor antidumping instituite prin Regulamentul (CE) 91/2009 (5).

                     (5)

                     La 26 iulie 2011, Consiliul a extins, prin Regulamentul (UE) 723/2011 din 18 iulie 2011 (denumit în continuare „regulamentul anticircumvenție”) (6), taxa antidumping instituită prin Regulamentul (CE) 91/2009 pentru anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din Malaysia.

                     (6)

                     La 27 februarie 2016, Comisia a abrogat taxa antidumping definitivă instituită prin Regulamentul (CE) 91/2009, astfel cum a fost extinsă prin Regulamentul (UE) nr. 723/2011 (7).

                     (7)

                     La 17 noiembrie 2017, Curtea Supremă a Țărilor de Jos a solicitat pronunțarea unei hotărâri preliminare în cadrul unui litigiu intern inițiat de un importator olandez de elemente de fixare din Malaysia, Eurobolt BV (denumit în continuare „Eurobolt”). Eurobolt a contestat valabilitatea măsurilor anticircumvenție întrucât Comisia omisese să transmită comitetului toate informațiile utile cu cel puțin 10 zile lucrătoare înainte de reuniunea comitetului, astfel cum se prevede la articolul 15 alineatul (2) din Regulamentul (CE) 1225/2009 al Consiliului (8) aplicabil la momentul respectiv.

                     (8)

                     În acest context, instanța de trimitere a solicitat Curții de Justiție să stabilească dacă Regulamentul (UE) nr. 723/2011 este nul în ceea ce privește articolul 15 alineatul (2) din Regulamentul (CE) nr. 1225/2009, întrucât observațiile prezentate de Eurobolt ca răspuns la constatările Comisiei nu au fost, în calitate de informații utile, în sensul acestei dispoziții, puse la dispoziția comitetului consultativ prevăzut de dispoziția menționată cu cel puțin zece zile lucrătoare înainte de reuniunea acestuia (9).

                     (9)

                     În hotărârea sa, Curtea de Justiție a constatat că observațiile în discuție au fost prezentate de Eurobolt în calitate de parte interesată în cadrul unei anchete deschise de Comisie în temeiul articolului 13 alineatul (3) din Regulamentul (CE) 1225/2009. Aceste observații urmăreau să răspundă concluziilor provizorii care fuseseră formulate de Comisie (10). În consecință, acestea ar fi trebuit să fie considerate informații utile în sensul articolului 15 alineatul (2) din Regulamentul (CE) 1225/2009 (11), ceea ce are drept consecință faptul că dispoziția menționată ar fi fost încălcată întrucât observațiile respective nu au fost comunicate statelor membre cu cel puțin 10 zile lucrătoare înaintea reuniunii comitetului consultativ (12).

                     (10)

                     Pentru Curtea de Justiție, cerința de a furniza comitetului consultativ toate informațiile utile cu cel puțin 10 zile lucrătoare înaintea reuniunii comitetului respectiv, prevăzută la articolul 15 alineatul (2) din Regulamentul (CE) 1225/2009, constituie o cerință de procedură esențială a cărei încălcare determină nulitatea actului vizat. (13).

                     (11)

                     În conformitate cu articolul 266 din TFUE, instituțiile Uniunii trebuie să ia măsurile necesare pentru a se conforma hotărârii Curții de Justiție a Uniunii Europene.

                     (12)

                     Din jurisprudență rezultă că, în cazul în care o hotărâre a Curții anulează un regulament care instituie taxe antidumping sau declară nul un astfel de regulament, instituția chemată să ia astfel de măsuri în vederea executării acestei hotărâri are posibilitatea de a relua procedura aflată la originea regulamentului respectiv, chiar dacă această posibilitate nu este prevăzută în mod expres în legislația aplicabilă (14).

                     (13)

                     În plus, în afară de cazul în care neregularitatea constatată a afectat de nelegalitate ansamblul procedurii, instituția vizată are posibilitatea, în vederea adoptării unui act prin care se urmărește înlocuirea actului anulat sau declarat lipsit de validitate, de a nu relua această procedură decât în stadiul în care a fost săvârșită o astfel de nelegalitate. (15). Aceasta implică, în special, faptul că, într-o situație în care este anulat un act care încheie o procedură administrativă, anularea respectivă nu afectează în mod necesar actele pregătitoare, cum ar fi deschiderea procedurii anticircumvenție prin Regulamentul (UE) 966/2010.

                     (14)

                     În cazul de față, Curtea de Justiție a declarat că Regulamentul (UE) nr. 723/2011 este nul, întrucât a fost adoptat cu încălcarea procedurii de consultare prevăzute la articolul 15 alineatul (2) din Regulamentul (CE) nr. 1225/2009. Astfel, Comisia are posibilitatea de a remedia aspectele din Regulamentul (UE) 723/2011 care au dus la anularea sa, lăsând neafectate acele părți care nu au fost afectate de hotărârea Curții (16).

                     (15)

                     Prin urmare, Comisia a decis să redeschidă ancheta anticircumvenție pentru a corecta ilegalitatea identificată de Curtea de Justiție.

               2.   REDESCHIDEREA PROCEDURII

         2.1.   Redeschidere

                     (16)

                     Având în vedere cele menționate mai sus, Comisia redeschide ancheta anticircumvenție privind importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din Malaysia, care a dus la adoptarea Regulamentului de punere în aplicare (UE) nr. 723/2011 al Consiliului din 18 iulie 2011 de extindere a taxei antidumping definitive instituite prin Regulamentul (CE) nr. 91/2009.

                     (17)

                     Domeniul de aplicare al redeschiderii este limitat la punerea în aplicare a hotărârii Curții de Justiție în cauza C-644/17 Eurobolt. În hotărârea menționată, ilegalitatea identificată de Curtea de Justiție se referă la obligațiile care decurg din procedura comitetului consultativ prevăzută la articolul 15 alineatul (2) din Regulamentul (CE) 1225/2009, astfel cum era aceasta la momentul respectiv. Între timp, această procedură a fost înlocuită cu procedura de examinare a comitetului prevăzută la articolul 5 din Regulamentul (UE) 182/2011 (17) (18).

                     (18)

                     În această privință, Comisia observă că, actele Uniunii Europene trebuie, în principiu, să fie adoptate în conformitate cu regulamentul de procedură în vigoare la data adoptării lor. Cu toate acestea, tocmai din cauza abrogării articolului 15 alineatul (2) din Regulamentul (CE) 1225/2009 în forma în care era în vigoare la momentul anchetei de bază, o procedură precum actuala redeschidere a unei anchete anticircumvenție, deschisă în temeiul articolului 13 alineatul (3) din Regulamentul (CE) nr. 1225/2009, poate fi finalizată, ulterior abrogării articolului 15 alineatul (2) din Regulamentul (CE) 1225/2009 în forma aplicabilă la momentul adoptării Regulamentului (UE) 723/2011, numai pe baza procedurii comitetului în vigoare în prezent pentru instituirea de măsuri împotriva circumvenției (19). În conformitate cu articolul 15 alineatul (3) din Regulamentul (CE) 1225/2009, astfel cum a fost modificat și codificat în Regulamentul (UE) 2016/1036 (20), procedura de urmat în scopul acestei redeschideri este cea prevăzută la articolul 5 din Regulamentul (UE) 182/2011.

                     (19)

                     Având în vedere că, în acest caz particular, observațiile formulate de Eurobolt în calitate de parte interesată în legătură cu ancheta deschisă de Comisie în temeiul articolului 13 alineatul (3) din Regulamentul (CE) 1225/2009 nu au fost comunicate în mod corespunzător comitetului consultativ, Comisia intenționează să analizeze aceste observații (precum și orice informații suplimentare furnizate de părțile interesate, astfel cum se prevede în secțiunea 2.2) și să reflecte rezultatul analizei respective în propunerea care urmează să fie prezentată comitetului.

                     (20)

                     Ulterior, Comisia va consulta comitetul, pe baza procedurii de examinare prevăzute la articolul 5 din Regulamentul (UE) 182/2011, astfel cum se menționează la articolul 15 alineatul (3) din Regulamentul (UE) 2016/1036, cu cel puțin 14 zile înainte de reuniunea comitetului respectiv, pentru a permite guvernelor statelor membre să se familiarizeze cu toate informațiile utile referitoare la aceste observații, astfel încât guvernele respective să poată, prin intermediul unor consultări interne și externe, să definească o poziție în vederea protejării intereselor specifice ale fiecăreia dintre ele.

               2.2.   Informații prezentate în scris

                     (21)

                     Părțile interesate sunt invitate să se prezinte și să își facă cunoscute punctele de vedere, să transmită informații și să furnizeze elemente de probă în sprijinul redeschiderii anchetei în termen de 20 de zile de la data publicării prezentului regulament în Jurnalul Oficial al Uniunii Europene.

               2.3.   Posibilitatea audierii de către serviciile Comisiei responsabile cu ancheta

                     (22)

                     Părțile interesate pot solicita să fie audiate de serviciile Comisiei responsabile cu ancheta. Orice cerere de audiere ar trebui să fie transmisă în scris și să precizeze motivele pe care se bazează. În cazul audierilor privind aspecte legate de redeschiderea anchetei, cererea trebuie transmisă în termen de 15 zile de la data publicării prezentului regulament în Jurnalul Oficial al Uniunii Europene. Ulterior, orice solicitare de audiere trebuie transmisă în termenele specifice stabilite de Comisie în comunicarea sa cu aceste părți.

               2.4.   Instrucțiuni de transmitere a informațiilor prezentate în scris și a corespondenței

                     (23)

                     Informațiile transmise Comisiei în scopul desfășurării anchetelor de apărare comercială ar trebui să nu facă obiectul unor drepturi de autor. Înainte de transmiterea către Comisie a informațiilor și/sau a datelor care fac obiectul drepturilor de autor ale unor părți terțe, părțile interesate trebuie să solicite autorizarea specifică din partea deținătorului drepturilor de autor care să permită în mod explicit Comisiei a) să utilizeze informațiile și datele în scopul desfășurării prezentei proceduri de apărare comercială și b) să furnizeze părților interesate din prezenta anchetă informațiile și/sau datele sub o formă care să le permită să își exercite dreptul la apărare.

                     (24)

                     Toate observațiile prezentate în scris și corespondența transmise de părțile interesate pentru care se solicită un tratament confidențial trebuie să poarte mențiunea „Limited” (21) (acces limitat).

                     (25)

                     Părțile interesate care transmit informații purtând mențiunea „Limited” trebuie să furnizeze rezumate cu caracter neconfidențial ale acestora în temeiul articolului 19 alineatul (2) din Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (22), care vor purta mențiunea „For inspection by interested parties” (versiune destinată consultării de către părțile interesate). Aceste rezumate trebuie să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial. Dacă o parte interesată care transmite informații confidențiale nu furnizează un rezumat neconfidențial al acestora în formatul și de calitatea solicitate, informațiile respective pot să nu fie luate în considerare.

                     (26)

                     Părțile interesate sunt invitate să prezinte toate documentele și cererile prin e-mail sau prin TRON.tdi (https://webgate.ec.europa.eu/tron/TDI) (23) inclusiv împuternicirile și fișele de certificare scanate. Prin utilizarea e-mailului sau a TRON.tdi, părțile interesate își exprimă acordul cu privire la normele aplicabile transmiterii informațiilor pe cale electronică, conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul de internet al Direcției Generale Comerț: http://trade.ec.europa.eu/doclib/docs/2011/june/tradoc_148003.pdf. Părțile interesate trebuie să indice numele lor, adresa, numărul de telefon și o adresă de e-mail valabilă și trebuie să asigure faptul că adresa de e-mail comunicată este o adresă de e-mail oficială funcțională care este verificată zilnic. După comunicarea datelor de contact, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau cu excepția cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile transmiterii prin e-mail, părțile interesate sunt invitate să consulte instrucțiunile sus-menționate privind comunicarea cu părțile interesate.
                     Adresa Comisiei pentru corespondență este următoarea:

                                 Comisia Europeană

                                 Direcția Generală Comerț

                                 Direcția H

                                 Birou: CHAR 04/039

                                 1049 Bruxelles/Brussel

                                 BELGIA

                                 E-mail: TRADE-AD-FASTENERS-MALAYSIA@ec.europa.eu

               2.5.   Lipsa de cooperare

                     (27)

                     În cazurile în care orice parte interesată refuză accesul la informațiile necesare, nu le furnizează în termenele prevăzute sau obstrucționează în mod semnificativ ancheta, se pot formula constatări, pozitive sau negative, pe baza datelor factuale disponibile, în conformitate cu articolul 18 din regulamentul de bază.

                     (28)

                     În cazul în care se constată că orice parte interesată a transmis informații false sau înșelătoare, informațiile pot să fie desconsiderate și se pot utiliza datele factuale disponibile.

                     (29)

                     Dacă orice parte interesată nu cooperează sau cooperează doar parțial și, în consecință, constatările se bazează pe informațiile factuale disponibile, în conformitate cu articolul 18 din regulamentul de bază, rezultatul ar putea fi mai puțin favorabil respectivei părți decât dacă aceasta ar fi cooperat.

                     (30)

                     Faptul că nu se oferă un răspuns pe suport electronic nu va fi considerat un refuz de a coopera, cu condiția ca partea interesată respectivă să demonstreze că prezentarea unui răspuns în forma cerută ar antrena sarcini sau costuri suplimentare nerezonabile. Partea interesată trebuie să contacteze imediat Comisia în acest sens.

               2.6.   Consilierul-auditor

                     (31)

                     Părțile interesate pot solicita intervenția consilierului-auditor pentru proceduri comerciale. Consilierul-auditor acționează drept intermediar între părțile interesate și serviciile Comisiei responsabile cu ancheta. Consilierul-auditor examinează cererile de acces la dosar, litigiile privind confidențialitatea documentelor, cererile de amânare a termenelor și cererile terților de a fi audiați. Consilierul-auditor poate organiza o audiere cu o anumită parte interesată și poate acționa ca mediator pentru a asigura exercitarea deplină a drepturilor la apărare ale părților interesate.

                     (32)

                     Cererile de audiere adresate consilierului-auditor trebuie formulate în scris și trebuie să precizeze motivele pe care se bazează. Consilierul-auditor va examina motivele care stau la baza cererilor. Aceste audieri trebuie să aibă loc doar dacă problemele nu au fost soluționate cu serviciile Comisiei în timp util.

                     (33)

                     Orice cerere trebuie să fie transmisă în timp util și cu promptitudine, pentru a nu se pune în pericol buna desfășurare a procedurii. În acest sens, părțile interesate trebuie să solicite intervenția consilierului-auditor în cel mai scurt timp posibil de la apariția evenimentului care justifică o astfel de intervenție. În cazul în care cererile de audiere sunt transmise în afara termenelor prevăzute, consilierul-auditor va examina, de asemenea, motivele întârzierii, natura problemelor semnalate și impactul pe care îl au aceste probleme asupra drepturilor la apărare, având în vedere interesele de a se asigura buna administrare și finalizarea la timp a anchetei.

                     (34)

                     Pentru mai multe informații și date de contact, părțile interesate pot consulta paginile dedicate consilierului-auditor de pe site-ul de internet al DG Comerț: http://ec.europa.eu/trade/trade-policy-and-you/contacts/hearing-officer/.

               2.7.   Prelucrarea datelor cu caracter personal

                     (35)

                     Orice date cu caracter personal colectate pe parcursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (24).

                     (36)

                     Un aviz privind protecția datelor care informează toate persoanele cu privire la prelucrarea datelor cu caracter personal în cadrul activităților de apărare comercială ale Comisiei este disponibil pe site-ul DG Comerț: http://trade.ec.europa.eu/doclib/html/157639.htm.

               2.8.   Instrucțiuni pentru autoritățile vamale

                     (37)

                     Autorităților vamale naționale le revine sarcina să aștepte publicarea rezultatului redeschiderii anchetei înainte de a decide cu privire la cererile de rambursare și de remitere a taxelor vizate de prezentul regulament. În mod normal, o astfel de publicare ar trebui să aibă loc în termen de nouă luni de la data publicării prezentului regulament.

               2.9.   Informarea părților

                     (38)

                     Ulterior, părțile interesate vor fi informate cu privire la faptele și considerentele esențiale pe baza cărora se intenționează punerea în aplicare a hotărârii și vor avea posibilitatea să prezinte observații,

               ADOPTĂ PREZENTUL REGULAMENT:

            Articolul 1
            Comisia redeschide ancheta anticircumvenție privind importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din Malaysia, care a dus la adoptarea Regulamentului de punere în aplicare (UE) nr. 723/2011 al Consiliului din 18 iulie 2011 de extindere a taxei antidumping definitive instituite prin Regulamentul (CE) nr. 91/2009.

            Articolul 2
            Autoritățile vamale naționale așteaptă publicarea rezultatului redeschiderii anchetei înainte de a decide cu privire la cererile de rambursare și de remitere a taxelor vizate de prezentul regulament.

            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 august 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  Aviz de deschidere a unei proceduri antidumping privind importurile de anumite elemente de fixare din fier sau oțel originare din Republica Populară Chineză (JO C 267, 9.11.2007, p. 31).

            (3)  Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, JO L 56, 6.3.1996, p. 1. Ultima versiune consolidată a regulamentului de bază se regăsește în prezent în Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).

            (4)  Regulamentul (CE) nr. 91/2009 al Consiliului din 26 ianuarie 2009 privind impunerea unei taxe antidumping definitive asupra importurilor de anumite elemente de fixare din fier sau oțel originare din Republica Populară Chineză (JO L 29, 31.1.2009, p. 1).

            (5)  Regulamentul (UE) nr. 966/2010 al Comisiei din 27 octombrie 2010 de deschidere a unei anchete privind eventuala eludare a măsurilor antidumping instituite prin Regulamentul (CE) nr. 91/2009 al Consiliului la importurile de anumite elemente de fixare din fier sau oțel originare din Republica Populară Chineză prin importuri de anumite elemente de fixare din fier sau oțel expediate din Malaysia, indiferent dacă au fost sau nu declarate ca fiind originare din această țară, și de supunere a acestor importuri la înregistrare (JO L 282, 28.10.2010, p. 29).

            (6)  Regulamentul de punere în aplicare (UE) nr. 723/2011 al Consiliului din 18 iulie 2011 privind extinderea taxei antidumping definitive impuse prin Regulamentul (CE) nr. 91/2009 privind importurile de anumite elemente de fixare din fier sau oțel originare din Republica Populară Chineză la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia (JO L 194, 26.7.2011, p. 6).

            (7)  Regulamentul de punere în aplicare (UE) 2016/278 al Comisiei din 26 februarie 2016 de abrogare a taxei antidumping definitive impuse asupra importurilor de anumite elemente de fixare din fier sau oțel originare din Republica Populară Chineză, astfel cum a fost extinsă la importurile de anumite elemente de fixare din fier sau oțel expediate din Malaysia, indiferent dacă au fost sau nu declarate ca provenind din Malaysia (JO L 52, 27.2.2016, p. 24).

            (8)  Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO L 343, 22.12.2009, p. 51).

            (9)  Hotărârea din 3 iulie 2019, Cauza C-644/17 Eurobolt, ECLI:EU:C:2019:555, punctul 33.

            (10)  Ibidem, punctul 40.

            (11)  Ibidem, punctul 42.

            (12)  Ibidem, punctul 43.

            (13)  Ibidem, punctul 51.

            (14)  Hotărârea Curții din 15 martie 2018, Cauza C-256/16 Deichmann, ECLI:EU:C:2018:187, punctul 73; a se vedea, de asemenea hotărârea Curții din 19 iunie 2019, Cauza C-612/16 P&J Clark International, ECLI:EU:C:2019:508, punctul 43.

            (15)  Ibidem, punctul 74; a se vedea, de asemenea hotărârea Curții din 19 iunie 2019, Cauza C-612/16 P&J Clark International, EU:C:2019:508, punctul 43.

            (16)  Hotărârea din 3 octombrie 2000, Cauza C-458/98 P Industrie des Poudres Sphériques /Consiliul, ECLI:EU:C:2000:531, punctele 80-85.

            (17)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

            (18)  A se vedea, în acest sens, Regulamentul (UE) nr. 37/2014 al Parlamentului European și al Consiliului din 15 ianuarie 2014 de modificare a anumitor regulamente privind politica comercială comună în ceea ce privește procedurile de adoptare a anumitor măsuri (JO L 18, 21.1.2014, p. 1).

            (19)  Hotărârea Curții din 15 martie 2018, Cauza C-256/16 Deichmann, ECLI:EU:C:2018:187, punctele 44-55.

            (20)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).

            (21)  Un document cu mențiunea „Limited” este un document considerat confidențial în temeiul articolului 19 din Regulamentul (UE) 2016/1036 al Parlamentului European și al Consiliului (JO L 176, 30.6.2016, p. 21) și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, el este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

            (22)  JO L 176, 30.6.2016, p. 21

            (23)  Pentru a avea acces la TRON.tdi, părțile interesate au nevoie de un cont EU Login. Instrucțiuni complete cu privire la modul de înregistrare și de utilizare a TRON.tdi sunt disponibile la adresa https://webgate.ec.europa.eu/tron/resources/documents/gettingStarted.pdf.

            (24)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).


title: Regulamentul de punere în aplicare (UE) 2019/1375 al Comisiei din 26 august 2019 de modificare pentru a 305-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  27.8.2019

                  RO

                  Jurnalul Oficial al Uniunii Europene

                  L 223/7

         REGULAMENTUL DE PUNERE ÎN APLICARE (UE) 2019/1375 AL COMISIEI
         din 26 august 2019
         de modificare pentru a 305-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 20 august 2019, Comitetul pentru sancțiuni al Consiliului de Securitate al Organizației Națiunilor Unite a decis să modifice o mențiune de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa I la Regulamentul (CE) nr. 881/2002 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 august 2019.

                  Pentru Comisie,

                  Pentru Președinte,

                  Șefa Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            Anexa I la Regulamentul (CE) nr. 881/2002 al Consiliului se modifică după cum urmează.
            Datele de identificare pentru următoarea mențiune de la rubrica „Persoane fizice” se modifică după cum urmează:
            „BAH AG MOUSSA (pseudonim notoriu: a) Ag Mossa b) Ammi Salim). Naționalitatea: maliană. Data desemnării menționată la articolul 7d alineatul (2) litera (i): 14.8.2019.” se înlocuiește cu următorul text:

               „BAH AG MOUSSA (pseudonim notoriu: a) Ag Mossa, b) Ammi Salim). Data nașterii: a) 1.1.1958, b) 31.12.1952, c) 28.10.1956. Naționalitatea: maliană. Data desemnării menționată la articolul 7d alineatul (2) litera (i): 14.8.2019.”


title: Regulamentul De Punere În Aplicare (UE) 2019/1751 Al Comisiei din 21 octombrie 2019 de înregistrare a denumirii Havarti (IGP) în Registrul denumirilor de origine protejate și al indicațiilor geografice protejate

text:
                  23.10.2019

                  RO

                  Jurnalul Oficial al Uniunii Europene

                  L 269/1

         REGULAMENTUL DE PUNERE ÎN APLICARE (UE) 2019/1751 AL COMISIEI
         din 21 octombrie 2019
         de înregistrare a denumirii „Havarti” (IGP) în Registrul denumirilor de origine protejate și al indicațiilor geografice protejate
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 15 alineatul (1) și articolul 52 alineatul (3) litera (b),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea trimisă de Danemarca Comisiei la data de 5 octombrie 2010 în vederea înregistrării denumirii „Havarti” ca indicație geografică protejată a fost publicată în Jurnalul Oficial al Uniunii Europene (2).

                     (2)

                     Germania, Spania, US Dairy Export Council, precum și National Milk Producers Federation și International Dairy Foods Association, Biroul reprezentantului comercial al Statelor Unite, Ministerul Afacerilor Externe și al Comerțului din Noua Zeelandă, Dairy Companies Association of New Zealand (DCANZ) și Dairy Australia Limited, sprijinite de guvernul australian, s-au opus înregistrării, în temeiul articolului 51 alineatul (2) din Regulamentul (UE) nr. 1151/2012. Declarațiile de opoziție respective au fost considerate admisibile.

                     (3)

                     Comisia a primit, de asemenea, două acte de opoziție din partea Camara Nacional de Productores de Leche din Costa Rica și din partea Asociación de Desarollo Lácteo (ASODEL) din Guatemala. Cu toate acestea, nu a fost prezentată nicio declarație de opoziție motivată în conformitate cu articolul 51 alineatul (2) din Regulamentul (UE) nr. 1151/2012.

                     (4)

                     Comisia a invitat părțile interesate, care depuseseră actele de opoziție admisibile, să participe la consultări adecvate. La cererea Danemarcei, în conformitate cu articolul 51 alineatul (3) ultimul paragraf din Regulamentul (UE) nr. 1151/2012, prin scrisorile din 5 august 2014 și 22 septembrie 2014, Comisia a prelungit termenul pentru fiecare dintre consultările în curs pentru încă trei luni.

                     (5)

                     Dat fiind că nu s-a ajuns la niciun acord în termenul prevăzut, Comisia ar trebui să adopte un act de punere în aplicare care să decidă cu privire la înregistrare, în conformitate cu procedura menționată la articolul 52 alineatul (3) litera (b) din Regulamentul (UE) nr. 1151/2012.

                     (6)

                     Oponenții au susținut că „Havarti” nu are o calitate specifică, o reputație sau alte caracteristici care să poată fi atribuite originii geografice. Ei consideră că înregistrarea denumirii ar fi de natură să inducă în eroare consumatorii cu privire la adevărata identitate a produsului, având în vedere reputația și renumele unei mărci existente. În opinia lor, această înregistrare ar pune, de asemenea, în pericol existența unor denumiri, mărci și produse identice, care se află legal pe piață de cel puțin 5 ani. În plus, ei au susținut că denumirea în cauză este prezumată a fi devenit generică din următoarele motive: „Havarti” a fost supusă, începând din 1966, unui standard din Codex Alimentarius, fiind inclusă în anexa B la Convenția de la Stresa din 1951 și are în prezent propria linie tarifară. „Havarti” este produsă și consumată în mai multe țări din UE și din afara UE, dintre care unele au un standard juridic specific pentru aceasta.

                     (7)

                     Comisia a analizat argumentele expuse în declarațiile de opoziție motivate în raport cu dispozițiile Regulamentului (UE) nr. 1151/2012, ținând seama de rezultatele consultărilor adecvate desfășurate între solicitant și oponenți, și a concluzionat că denumirea „Havarti” ar trebui să fie înregistrată.

                     (8)

                     În ceea ce privește afirmația potrivit căreia denumirea „Havarti” nu este în conformitate cu articolul 5 din Regulamentul (UE) nr. 1151/2012, ar trebui menționat faptul că înregistrarea denumirii „Havarti” ca indicație geografică protejată se solicită pe baza reputației sale, care poate fi atribuită originii sale geografice, în sensul articolului 5 alineatul (2) litera (b) din Regulamentul (UE) nr. 1151/2012.

                     (9)

                     Danemarca a prezentat o serie de mențiuni și publicații specializate care demonstrează că există o legătură bazată pe reputație între Danemarca și „Havarti”. Acest tip de brânză a obținut numeroase distincții, premii și aprecieri din partea mai multor foruri naționale sau internaționale. Reputația acestui produs se bazează, de asemenea, pe metoda sa specifică de producție și pe cunoștințele tradiționale.

                     (10)

                     În cadrul procedurii de opoziție, autoritățile daneze au precizat, de asemenea, că reputația brânzei „Havarti” este rezultatul unor inițiative legislative și a muncii de calitate efectuate de peste 100 de ani.

                     (11)

                     În ceea ce privește teritoriul UE, „Havarti” este produsă în principal în Danemarca. La data cererii, Spania, Germania, Polonia, Finlanda și Estonia produceau, de asemenea, cantități limitate. Producția brânzei „Havarti” în aceste state membre nu este în sine susceptibilă să pună sub semnul întrebării legătura produsului cu Danemarca. Cantitățile sunt foarte limitate în comparație cu producția globală din Danemarca. În special, producția de brânză cu eticheta „Havarti” a început în Spania numai în 2010 și a devenit mai substanțială numai după ce Danemarca a prezentat Comisiei cererea sa de înregistrare a denumirii „Havarti” ca IGP.

                     (12)

                     Danemarca a furnizat elemente de probă conform cărora marea majoritate a consumatorilor danezi recunosc legătura persistentă a brânzei „Havarti” cu Danemarca. Rezultatele unui sondaj arată că marea majoritate a consumatorilor danezi sunt familiarizați cu „Havarti” și o asociază cu Danemarca. În afara Danemarcei, cunoașterea acestui produs este extrem de limitată.

                     (13)

                     De asemenea, Spania a transmis un studiu care prezintă rezultatele unui sondaj realizat în Spania cu privire la informarea consumatorilor cu privire la „Havarti” și originea sa. Acest studiu nu este concludent. Procentul de persoane care nu cunosc produsul în sine și originea sa daneză este ridicat. Consumatorii au indicat mai multe țări ca fiind țări de origine ale brânzei „Havarti”. Această necunoaștere a produsului și a originii sale daneze nu poate fi considerată o conștientizare pozitivă a unui caracter generic al denumirii.

                     (14)

                     Oponenții au susținut, de asemenea, că denumirea nu ar trebui să fie înregistrată, deoarece este de natură să inducă în eroare consumatorii cu privire la adevărata identitate a produsului, având în vedere reputația și renumele unei mărci existente. Cu toate acestea, nu au fost demonstrate reputația sau renumele vreunei mărci relevante. Nu a fost explicat nici modul în care consumatorul ar fi indus în eroare.

                     (15)

                     În plus, oponenții din țările terțe au considerat că înregistrarea „Havarti” ca indicație geografică protejată ar periclita existența denumirii identice „Havarti”, a mărcilor și a produselor care au fost produse și comercializate în mod legal de mai mult de 5 ani, acesta fiind unul dintre motivele de opoziție enumerate la articolul 10 alineatul (1) litera (c) din Regulamentul (UE) nr. 1151/2012.

                     (16)

                     Se pare că oponenții din țări terțe care s-au manifestat în cadrul acestei proceduri de opoziție nu au introdus pe piața Uniunii o brânză denumită „Havarti”. Prin urmare, existența unui produs care poartă denumirea „Havarti” și care este fabricat în aceste țări terțe nu este afectată de înregistrarea denumirii „Havarti” ca indicație geografică protejată în UE.

                     (17)

                     Regulamentul (UE) nr. 1151/2012 nu se aplică teritoriilor țărilor terțe. Prin urmare, înregistrarea denumirii „Havarti” ca indicație geografică protejată în temeiul Regulamentului (UE) nr. 1151/2012 nu este susceptibilă de a pune în pericol utilizarea denumirii „Havarti” pe piața țărilor terțe.

                     (18)

                     În ceea ce privește mărcile deja înregistrate, solicitate sau instituite prin utilizarea, cu bună-credință, pe teritoriul UE, înainte de data cererii Danemarcei de înregistrare a denumirii „Havarti”, acestea nu sunt afectate de înregistrarea unei IGP, în conformitate cu articolul 14 alineatul (2) din Regulamentul (UE) nr. 1151/2012.

                     (19)

                     Spania și Germania au susținut că au produs o brânză denumită „Havarti”. Prin urmare, înregistrarea denumirii „Havarti” ca indicație geografică protejată în temeiul Regulamentului (UE) nr. 1151/2012 ar periclita existența denumirii „Havarti”, ce face referire la produsul fabricat în Spania și în Germania, care este identic cu denumirea a cărei înregistrare a fost solicitată la 5 octombrie 2010.

                     (20)

                     În lumina informațiilor incluse în declarațiile de opoziție germană și spaniolă și prezentate Comisiei, se pare că în 2010 a fost demarată în Spania producția unei brânze cu denumirea „Havarti”, iar aceasta a ajuns la 5 100 de tone în 2014. În Germania sunt disponibile numai date referitoare la producția din 2012 (2 571 de tone), însă se afirmă că Germania produce o brânză care poartă denumirea „Havarti” de peste 20 de ani. Având în vedere cele de mai sus, în conformitate cu articolul 15 alineatul (1) litera (a) din Regulamentul (UE) nr. 1151/2012 ar trebui să se acorde perioade de tranziție operatorilor din Spania și din Germania care au început comercializarea unei brânze cu denumirea „Havarti” înaintea datei la care Danemarca a prezentat cererea Comisiei, pentru a le permite acestora să utilizeze în continuare denumirea pusă în pericol de înregistrare, în timp ce își ajustează producția pe piață. Pentru producătorii germani și spanioli ar trebui să fie considerată adecvată o perioadă de 5 ani.

                     (21)

                     În cele din urmă, oponenții au transmis câteva dovezi prin care vizau a demonstra că denumirea în cauză este generică. Cu toate acestea, deținerea unui standard Codex Alimentarius specific, precum și o includere a denumirii „Havarti” în anexa B la Convenția de la Stresa nu implică faptul că denumirea în cauză a devenit generică. Codurile tarifare se referă la aspecte vamale și, prin urmare, nu sunt relevante pentru drepturile de proprietate intelectuală. Statutul generic în UE nu poate fi evaluat decât în ceea ce privește percepția consumatorilor pe teritoriul UE.

                     (22)

                     În ceea ce privește datele privind producția și percepția brânzei „Havarti” în cadrul UE, care au fost evaluate în legătură cu afirmația referitoare la presupusa lipsă de legătură dintre produs și zona geografică, ar trebui să se concluzioneze că „Havarti” nu a devenit o denumire generică în UE.

                     (23)

                     Datele transmise privind producerea și comercializarea brânzei „Havarti” în afara UE nu sunt relevante, având în vedere principiul teritorialității inerent drepturilor de proprietate intelectuală în general și Regulamentul (UE) nr. 1151/2012 în special, potrivit căruia eventualul caracter generic al unei denumiri trebuie evaluat în raport cu teritoriul Uniunii. Percepția acestui termen în afara UE și posibila existență a unor standarde de producție normative conexe în țări terțe nu sunt considerate relevante pentru prezenta decizie, indiferent dacă acele standarde stabilesc sau nu drepturi de utilizare a mențiunilor de etichetare.

                     (24)

                     Propunerea oponenților, de înregistrare a denumirii „Danish Havarti”, nu poate fi acceptată, deoarece aceasta nu ar îndeplini condițiile prevăzute la articolul 7 alineatul (1) litera (a) din Regulamentul (UE) nr. 1151/2012.

                     (25)

                     Pentru a se permite epuizarea stocurilor deja produse sau aflate deja pe piață, aplicarea prezentului regulament ar trebui amânată.

                     (26)

                     Având în vedere elementele de mai sus, denumirea „Havarti” ar trebui înregistrată în „Registrul denumirilor de origine protejate și al indicațiilor geografice protejate”.

                     (27)

                     Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,

               ADOPTĂ PREZENTUL REGULAMENT:

            Articolul 1
            Se înregistrează denumirea „Havarti” (IGP).
            Denumirea menționată la primul paragraf identifică un produs din clasa 1.3. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Pe parcursul unei perioade de tranziție de 5 ani de la data aplicării prezentului regulament, denumirea „Havarti” poate fi utilizată în continuare de către operatorii stabiliți în Germania și Spania care au început comercializarea brânzei cu denumirea „Havarti” înainte de 5 octombrie 2010.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 12 mai 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 343, 14.12.2012, p. 1.

            (2)  JO C 20, 23.1.2014, p. 9.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).